Soome presidendikandidaadi sõnul lammutab Venemaa ELi
#000000
Soome roheliste presidendikandidaat Heidi Hautala muretseb, et Euroopa Liit on kaotamas oma ühstet poliitikat ja suunda, mida tõestab kas või see, et Eesti on saanud piirileppe küsimuses ELilt vaid sümboolset tuge.
Kui jälgida välisajakirjandust, siis jääb mulje, et EL määratleb end Venemaa presidendi Vladimir Putini poliitika kaudu. [:]
#000001
Vene president Vladimir Putin on tõepoolest väga osavalt lammutamas ELi. Ta on lausa otsustava enesekindlusega otsinud võimalusi ajada suurte ELi riikide juhtidega kahepoolsete suhete kaudu omi asju.
#000002
Endine peaminister Paavo Lipponen, hea suhtleja, viis Soome ELi südamesse. Ka Balti riikidega lõi ta lausa perekonna tasandil suhted peaministrite vahel. Nüüd tundub, et selline eurosolidaarsus ja optimism on kadumas.
#000005
Peaminister Lipponen oli tõesti suur ELi visionäär ja tegutseja. Ta lähtus sellest, et kõik Euroopa riigid on võrdsed, olgu see siis suur või väike maa.
#000006
Kui soovitada sellist kooselu, nagu oli Soomel ja Nõukogude Liidul, siis see on pehmelt öeldes taktitu, sest eestlased teavad palju paremini, mis see tähendas. Soomlaste soometumiseaegsed suhted olid paljudele lihtsalt võimalus ajada taga omakasu.
#000008
Nüüd on Eesti ELi liige ja tal pole sellist räpast poliitikat vaja. Eesti peab hoolitsema hoopis selle eest, et EL tegutseks selle nimel, et Eesti ja Venemaa piir, samas ka ELi välispiir, saaks paika.
#000009
Kahjuks on mõned Soome poliitikud arvamusel, et Eesti on suhetes Venemaaga provokatiivne ega oska hoida madalat profiili ja just see olevat loonud olukorra, et Venemaa väldib piirilepingule allakirjutamist.
#000010
Põhjus, miks Baltimaid nii koheldakse, on selles, et Venemaa pürib taas suurriigiks, kes pole õiendanud arveid oma minevikuga, vaid esindab vanu totalitaarse riigi väärtusi.
#000011
Soome president Tarja Halonen ütles hiljuti Armeenias riigivisiidil olles, et ajalukku ei saa takerduda, vaid riigid peavad üheskoos tulevikku ehitama.
#000012
Olin väga üllatunud Haloneni sellisest hoiakust, sest tema kui ELi liikmesmaa presidendilt oodati armeenlaste vastu toime pandud genotsiidi osas avalikku seisukohavõttu.
#000013
Halonen aga ütles, et me ehitame armeenlastega tulevikku ega vaata minevikku. Selline hoiak pole päris aus, sest inimestel on tähtis tunda, et õiglus võidab, ja ainuüksi sellepärast on vaja inimsusevastastest kuritegudest rääkida.
#000014
Meil on mõned asjatundjad arvanud, et Soomes, võrreldes sama majandusliku arenguga riikidega, on palju perevägivalda. Usutakse, et see tuleb kasvavast masendusest, mis on seotud soome meeste sõjakogemusega.
#000019
Mind on ärritanud see, et Soomes ehitatakse uut tuumaelektrijaama, põhjendusega, et siis pole me Venemaa energiast sõltuvuses, tegelikult aga kavandatakse Sosnovõi Borist Kotkasse energiajuhet.
#000022